Na temelju članka 391. Zakona o vlasništvu i drugim stvarnim pravima ("Narodne novine" RH br. 91/96, 68/98, 137/99, 22/00, 73/00, 114/01, 146/08,  38/09, 153/09 i 143/12) i Zaključka  Gradonačelnika Grada Crikvenice KLASA: 940-01/13-01/07, URBROJ:2107/01-04/01-13-13 od 12. rujna 2013. godine, objavljuje se 
NATJEČAJ

za prodaju građevinskog zemljišta u vlasništvu Grada Crikvenice
PREDMET NATJEČJA
- zemljište označeno kao gr.č.br. 395/25 u površini od 20 čhv (72 m2)  upisana u z.k.ul. 2777  k.o. Crikvenica
- početna kupoprodajna cijena iznosi 960,00 kuna/m2 odnosno ukupno 69.120,00 kuna

OPĆI UVJETI NATJEČAJA
1. Pravo učešća u natječaju imaju sve fizičke osobe koje su hrvatski državljani i mogu dokazati  pravni interes za kupnju građevinskog zemljišta  

   Pravo učešća imaju i domaće  pravne osobe uz priloženo rješenje o registraciji tvrtke.

2. Porez na promet nekretnina snosi kupac.

3. Pismene ponude u skladu s natječajnom dokumentacijom predaju se u zapečaćenim  omotnicama na adresu GRAD CRIKVENICA, Tomislavova 85, s naznakom "PONUDA ZA NATJEČAJ ZA PRODAJU GRAĐEVINSKOG ZEMLJIŠTA - NE OTVARATI". 

4. Ponude se predaju u roku 8 dana od dana objave natječaja u novinama i na web-stranici Grada.
5. Nepravovremeno podnesene ponude i nepotpune ponude neće se razmatrati.
6. Otvaranje ponuda izvršit će se dana 23. rujna 2013. godine u 10,00 sati u sali za  sastanke  Grada Crikvenice, Ulica kralja Tomislava 85.
7. Kupoprodajni ugovor se sklapa najkasnije u roku od 15 dana od dana donošenja Odluke o odabiru najpovoljnijeg ponuđača.
8. Troškove ovjere kupoprodajnog ugovora kod javnog bilježnika snosi kupac.

9. Za sudjelovanje u natječaju obavezna je uplata jamčevine u iznosu od 6.912,00 kn (10% početne kupoprodajne cijene) na žiro-račun Grada Crikvenice broj HR2724020061805300007 sa pozivom na broj 68, 7757 – OIB ponuđača. Odabranom ponuditelju jamčevina se uračunava u kupoprodajnu cijenu zemljišta. Ako ponuditelj, čija je ponuda odlukom Gradonačelnika utvrđena kao najpovoljnija ne sklopi ugovor u utvrđenom roku iz točke 7. Općih uvjeta natječaja smatra se da je od ponude odustao te nema pravo na povrat jamčevine.

Natjecateljima koji ne uspiju u javnom natječaju, kao i onima čije su ponude nepotpune ili nepravovremene, vraća se uplaćeni iznos jamčevine.

POSEBNI UVJETI NATJEČAJA
1. Podnositelji ponuda  moraju dokazati da nekretnina za koju podnose ponudu služi za formiranje okućnice ili građevinske parcele uz podnošenje vlasničkog lista za ostali dio okućnice ili građevinske parcele.  

2. Poseban uvjet svim natjecateljima je da su  prema Gradu Crikvenici i GKTD "Murvica" d.o.o. podmirili sve dospjele obveze.

MJERILA ZA ODABIR NAJPOVOLJNIJE PONUDE 
1. Zemljište koje je predmet natječaja prodat će se onoj osobi koja ponudi najvišu cijenu i zadovoljava posebne uvjete natječaja.

2. Ukoliko dva ili više natjecatelja ponude istu cijenu i udovolje općim i posebnim uvjetima, prioritet ostvaruje onaj čija je ponuda prije zaprimljena.
3. Grad Crikvenica može odustati od prodaje zemljišta u svako doba prije potpisivanja ugovora o kupoprodaji.
SADRŽAJ PONUDE
1. Pismena ponuda s nazivom (osobni podaci) i adresa natjecatelja.

2. Naznaka zemljišta  za koje se natječe te ponuda cijene.

3. Dokaz o hrvatskom državljanstvu za fizičke osobe.

4. Rješenje o registraciji za pravne osobe.

5. Dokaz o zadovoljavanju posebnih uvjeta natječaja te izjavu o prihvaćanju uvjeta iz natječaja.
6. Dokaz o uplati jamčevine
7. Potvrdu Grada Crikvenice i GKTD „Murvice“ d.o.o. o podmirenim obvezama. 
KLASA:940-01/13-01/07
URBROJ:2107/01-06/04-13-14                                 Gradonačelnik Grada Crikvenice                                     
